b'\n_START_ARTICLE_\nGredzenu pav\xc4\x93lnieks\n_START_SECTION_\nSi\xc5\xbeets\n_START_PARAGRAPH_\nHobits Frodo Baginss uzzina, ka \xc5\xa0\xc4\xabr\xc4\x81 pie vi\xc5\x86a t\xc4\x93vo\xc4\x8da Bilbo Baginsa ir non\xc4\x81cis Lielvaras Gredzens, ko rad\xc4\xabjis tumsas valdnieks Saurons. \xc5\xa0is Gredzens ir j\xc4\x81pasl\xc4\x93pj. Frodo ar Gendalfa ierosin\xc4\x81jumu dodas uz Br\xc4\xabvciemu, kur sapaz\xc4\xabstas ar Nerim\xc5\xa1u, kam \xc4\xabstais v\xc4\x81rds Aragorns, Aratorna d\xc4\x93ls. Vi\xc5\x86\xc5\xa1 ir Gondoras tro\xc5\x86mantinieks. Tad Frodo ar Aragornu un tr\xc4\xabs saviem hobitu draugiem Semiusu, Peregr\xc4\xabnu un Meriadoku dodas uz elfu pils\xc4\x93tu Rivendellu. Bet pa ce\xc4\xbcam uz turieni Frodo tiek Naidnieka sadurts, un vi\xc5\x86u tik tikko izgl\xc4\x81bj elfs Glorfindels. Rivendell\xc4\x81 tiek nolemts, ka Gredzens j\xc4\x81izn\xc4\xabcina Orodru\xc4\xabna liesm\xc4\x81s, Mordor\xc4\x81. Tiek pasludin\xc4\x81ta Gredzena Br\xc4\x81l\xc4\xabba, kas pal\xc4\xabdz\xc4\x93s Frodo \xc5\xa1o uzdevumu veikt. Gredzenu br\xc4\x81l\xc4\xabb\xc4\x81 elfus p\xc4\x81rst\xc4\x81v Dr\xc5\xabmme\xc5\xbea \xc4\xb7\xc4\x93ni\xc5\x86a Trandu\xc4\xabla d\xc4\x93ls Legolass, r\xc5\xab\xc4\xb7us \xe2\x80\x94 Gimlins, Gloina d\xc4\x93ls, cilv\xc4\x93kus \xe2\x80\x94 Aragorns un Boromirs, Gondoras pavaldnieka Denetora d\xc4\x93ls, hobitus \xe2\x80\x94 Semiuss, Meriadoks, Peregr\xc4\xabns un Frodo, k\xc4\x81 ar\xc4\xab burvis Gendalfs. T\xc4\x81 s\xc4\x81kas pulka gaitas uz Mordoru.'